Die Algemene Sinode van 2015 stel die Woord ondergeskik aan die wetenskap | hier staan ek
Die Algemene Sinode van 2015 stel die Woord ondergeskik aan die wetenskap
Let asb op hierdie woorde van die Algemene Sinode van 2015 se verslag oor selfdegeslag verhoudings:
Die Algemene versoek lidmate, gemeentes en kerkvergaderings om weereens op ‘n selfstandige soekproses na die toepassing van die boodskap van die Bybel hieroor te gaan. In die soektog kan die studiestukke van die Algemene Sinode van 2007, 2011, 2013 en veral 2015 ernstig gelees word. In lyn met NGB art 2 behoort besondere en algemene openbaring gebruik te word, d.w.s. die beste huidige menswetenskaplike bevindings.
Kyk ook na artikel 2 van die NGB
Ons ken Hom deur twee middele: Ten eerste deur middel van die skepping, onderhouding en regering van die hele wêreld. Dit is immers voor ons oë soos ‘n mooi boek waarin alle skepsels, groot en klein, die letters is wat ons die onsigbare dinge van God, naamlik sy ewige krag en goddelikheid, duidelik laat sien, soos die apostel Paulus sê (Rom 1:12). Al die dinge is genoegsaam om die mense te oortuig en hulle alle verontskuldiging te ontneem.
Let op die vetgedrukte letters: Die Woord is a) duideliker en meer volkome, en b) voldoende vir wat nodig is om tot Sy eer te lewe. Dit beteken God se openbaring in die natuur is ondergeskik aan sy openbaring in die Woord, en die Woord is genoeg, sonder dat die wetenskap nodig is, om tot Sy eer te lewe.
Dit is totaal onmoontlik om uit die Bybel alleen tot die gevolgtrekking te kom dat selfdegeslagverhoudings nie sonde is nie. Ek daag die teoloë van die NG Kerk uit om die teendeel te bewys.
Die wetenskap is bitter onduidelik oor selfdegeslag aangetrokkenheid. Daar is geen bewys dat daar genetiese gronde daarvoor is nie. Daar is bitter min aanduidelings dat dit aangebore is. (Die Bybel leer wel dat sonde, insluitend alle seksuele sonde, aangebore is, ons noem dit die leer van totale verdorwenheid).
Die wetenskap verander daagliks, en wat nou wetenskaplike dogma is lê more op die ashoop van gefaalde wetenskaplike modelle.
Wat hierdie wys is dat
Die Algemene Sinode het ‘n totaal naief-onkundige idee van die aard van die wetenskap as veranderende veld, en die huidige stand van die wetenskap oor selfdegeslag aangetrokkenheid. Die idee dat mense “so gebore word” is nie wetenskaplik nie, maar Bybels – Die Woord leer ons juis dat ons almal se seksualiteit, wat goed geskape is deur God, deur die sondeval gebreek is, dat ons almal dus “so gebore” is en dat ons almal (gay en straight) ook as seksuele mense deur Christus verlos moet word.
Die Algemene Sinode plaas die gesag van die Woord ondergesik aan wat hulle sien as wetenskaplike feite, in direkte teenstryd met die NGB artikel 2 wat hulle so vroom aanhaal.
Deur die wetenskap bo die Bybel te verhef vernietig hulle die konsep van Sola Scriptura, en stap finaal weg van die Reformasie.
Naskrif: NGB artikel 12 is duidelik dat demone persone is. Waarom is die NGB nie aangehaal toe daar besluit is Jesus was verkeerd oor die bestaan van die duiwel nie? Huigelaars!
ALGEMENE SINODE – SELFDEGESLAGVERHOUDINGS – FINAAL
Vrydag, 9 Oktober 2015
[Nota: Daar is enkele redaksionele wysigings en ‘n byvoeging by pte 2.9 en 2.10]
André Bartlett, Chris van Wyk, Johann Ernst, Monty Sahd
4 thoughts on “Die Algemene Sinode van 2015 stel die Woord ondergeskik aan die wetenskap”
Ek is jammer dat die huidige leiers van die NG-Kerk klaarblyklik besluit het om nie na die Leier van die kerk te luister nie. En die ergste van alles is dat die wetenskap waardeur hulle hul besluit wil regverdig, net so min wetenskap is as die wetenskap wat gebruik word om aborsie te regverdig. Jesus Christus is lief vir homoseksuele. Hy het immers Sy lewe gegee on hulle van hul sonde te bevry. En Hy het gewaarsku dat dit beter is om met ‘n meulsteen om die nek in die diepte van die see gegooi te word as om een van die geringstes van Sy volgelinge te laat struikel. Wat dink die AS is hulle anders mee besig?? Eseg.33 waarsku dat hulle bloed van ons hande ge-eis sal word. Mag die Here ons genadig wees! Blykbaar verwar hulle nederigheid met onsekerheid oor die betroubaarheid van God. Om God ten volle te vertrou en Sy Woord vreesloos as die waarheid te verkondig is nie hoogmoed nie; inteendeel, dit is juis ware nederigheid.
‘n “Paai”-video – óf Dirkie van der Spuy weet nie wat sy kerkraad besluit het nie, óf hy gee nie om nie??
10/10/2015 at 10:27 pm
Matthéüs 7,24-27 Elkeen dan wat na hierdie woorde van My luister en dit doen, hom sal Ek vergelyk met ŉ verstandige man wat sy huis op die rots (Jesus) gebou het. En die reën het geval en die waterstrome het gekom en die winde het gewaai en teen daardie huis aangestorm, en dit het nie geval nie, want sy fondament was op die rots (Jesus).
En elkeen wat na hierdie woorde van My luister en dit nie doen nie,sal vergelyk word met ŉ dwase man wat sy huis op die sand gebou het. En die reën het geval en die waterstrome het gekom en die winde het gewaai en teen daardie huis aangestorm en dit het geval, en sy val was groot.